CELEX: 62012CA0244
Language: lt
Date: 2013-03-21 00:00:00
Title: Byla C-244/12: 2013 m. kovo 21 d. Teisingumo Teismo (penktoji kolegija) sprendimas byloje ( Verwaltungsgerichtshof (Austrija) prašymas priimti prejudicinį sprendimą) Salzburger Flughafen GmbH prieš Umweltsenat (Tam tikrų projektų poveikio aplinkai vertinimas — Direktyva 85/337/EEB — 2 straipsnio 1 dalis ir 4 straipsnio 2 dalis — II priedui priskirtini projektai — Oro uosto infrastruktūros plėtros darbai — Nagrinėjimas atsižvelgiant į ribas arba į kriterijus — 4 straipsnio 3 dalis — Atrankos kriterijai — III priedo 2 punkto g papunktis — Tankiai apgyvendintos teritorijos)

1.6.2013   
            
            
               LT
            
            
               Europos Sąjungos oficialusis leidinys
            
            
               C 156/15
            
         2013 m. kovo 21 d. Teisingumo Teismo (penktoji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) Salzburger Flughafen GmbH prieš Umweltsenat
   
   (Byla C-244/12) (1)
   
   (Tam tikrų projektų poveikio aplinkai vertinimas - Direktyva 85/337/EEB - 2 straipsnio 1 dalis ir 4 straipsnio 2 dalis - II priedui priskirtini projektai - Oro uosto infrastruktūros plėtros darbai - Nagrinėjimas atsižvelgiant į ribas arba į kriterijus - 4 straipsnio 3 dalis - Atrankos kriterijai - III priedo 2 punkto g papunktis - Tankiai apgyvendintos teritorijos)
   2013/C 156/23
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichtshof
   
   
      Šalys pagrindinėje byloje
   
   
      Ieškovė: Salzburger Flughafen GmbH
   
   
      Atsakovė: Umweltsenat
   
   
      Dalyvaujant: Landesumweltanwaltschaft Salzburg, Bundesministerin für Verkehr, Innovation und Technologie
   
   
      Dalykas
   
   Prašymas priimti prejudicinį sprendimą — Verwaltungsgerichtshof — 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo (OL L 175, p. 40; 2004 m. specialusis leidimas lietuvių k., 15 sk., 1 t., p. 248), iš dalies pakeistos 1997 m. kovo 3 d. Tarybos direktyva 97/11/EB (OL L 73, p. 5; 2004 m. specialusis leidimas lietuvių k., 15 sk., 3 t., p. 151) išaiškinimas — Vertintini projektai — Oro uosto plėtra — Valstybės narės teisės nuostatos, pagal kurias tokio projekto poveikio aplinkai vertinimas atliekamas tik tada, jeigu tikimasi mažiausiai 20 000 skrydžių per metus augimo.
   
      Rezoliucinė dalis
   
   
               1.
            
            
               Su 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos 1997 m. kovo 3 d. Tarybos direktyva 97/11/EB, 2 straipsnio 1 dalimi ir 4 straipsnio 2 dalies b punktu bei 4 straipsnio 3 dalimi nesuderinami nacionalinės teisės aktai, pagal kuriuos projektams, susijusiems su oro uosto infrastruktūros pertvarkymu ir priskiriamiems prie šios direktyvos II priedo, taikomas jų poveikio aplinkai vertinimas tik tada, jeigu tikimasi mažiausiai 20 000 skrydžių per metus augimo.
            
         
               2.
            
            
               Tuo atveju, kai valstybė narė pagal Direktyvos 85/337, iš dalies pakeistos Direktyva 97/11, 4 straipsnio 2 dalies b punktą dėl prie jos II priedo priskiriamų projektų nustato ribas, kurios nesuderinamos su šios direktyvos 2 straipsnio 1 dalyje ir 4 straipsnio 3 dalyje nustatytomis pareigomis, minėtos direktyvos 2 straipsnio 1 dalis ir 4 straipsnio 2 dalies a punktas bei 4 straipsnio 3 dalis yra tiesiogiai taikomos, o tai reiškia, kad kompetentingos nacionalinės valdžios institucijos privalo užtikrinti, kad visų pirma būtų išnagrinėta, ar atitinkami projektai gali daryti reikšmingą poveikį aplinkai, ir, jei taip, kad vėliau būtų atliktas tokio poveikio vertinimas.
            
         
      (1)  OL C 235, 2012 8 4.